แฮกดีแฮกเด่นไม่เป็นภัย มือใหม่หัดแฮก รู้ใจแฮกเกอร์
เขียนโปรแกรมที่พวกแฮกเกอร์ด้วยกันชอบ ใช้แล้วสนุก มีประโยชน์ แล้วอย่าลืมเผยแพร่โค้ดของโปรแกรมด้วยจะได้ช่วยกันสร้างเสริมสังคมนักแฮก พวกเทพๆ ในวงการแฮกน่ะคือพวกที่สามารถเขียนโปรแกรมใหญ่ๆ เจ๋งๆ ตอบโจทย์คนหมู่มากได้ แล้วยังใจกว้างแชร์ให้กันฟรีๆ อีกต่างหาก ทุกคนจะได้ช่วยกันใช้ช่วยกันพัฒนาต่อๆ ไป นักเขียนโปรแกรมแบบ open-source ที่เชี่ยวๆ เขาจะรู้กันเลยว่าคนที่จะมาช่วยทดสอบขั้น beta (คนที่อธิบายขยายความจุดบกพร่องได้กระจ่าง สรุปปัญหาชัดเจน ไม่รำคาญเวลาเจอ bug และเต็มใจหยุดวิเคราะห์วิจารณ์เป็นพักๆ) เนี่ยมีค่ายังกับทองเลยทีเดียว พยายามเลือกโปรแกรมขั้นพัฒนาที่คุณสนใจ แล้วอาสาเป็น beta-tester อย่างจริงใจและจริงจัง ตอนแรกอาจแค่ช่วย test เฉยๆ แล้วเดี๋ยวก็จะขยับไปช่วย debug กระทั่งช่วยปรับแก้โปรแกรมเอง ถ้าทำแบบนี้บ่อยๆ ล่ะความรู้มาตรึมแถมยังดูดีมีน้ำใจ รับรองเลยว่าในภายภาคหน้าขาดเหลืออะไรมีคนคอยช่วยแน่นอน เรื่องดีๆ ที่ควรทำสำหรับนักแฮกก็คือคอยรวบรวมและกรองข้อมูลต่างๆ ที่น่าสนใจมาใส่ไว้ในหน้าเว็บของตัวเอง หรือเผยแพร่เป็นเอกสารอย่าง Frequently Asked Questions (FAQ) หรือคำถามที่พบบ่อย และแชร์ให้รู้กันถ้วนทั่ว บอกเลยว่าคนที่คอยเขียน FAQ ของปัญหาทางเทคนิคสำคัญๆ เนี่ย คนเขาซูฮกพอๆ กับพวกเขียนโปรแกรมแบบ open-source เลยนะ วัฒนธรรมการแฮก (และการเติบโตของโครงสร้างโลกอินเทอร์เน็ต) นั้นอยู่ได้ด้วยจิตอาสา บางอย่างที่ดูไม่เท่ไม่เก๋แต่ก็สำคัญ เป็นหน้าที่ที่ต้องมีใครสักคนโดดมารับผิดชอบ อย่างการจัดทำ mailing list ดูแลกลุ่มข่าวสารหรือเว็บใหญ่ๆ ที่รวมสารพัดโปรแกรมไว้ด้วยกัน รวมถึงการพัฒนา RFC และมาตรฐานต่างๆ ทางเทคนิค ใครสู้อุตส่าห์ทำหน้าที่เหล่านี้ก็รู้ไว้เลยว่าคนเขาชื่นชมกันไม่ขาดสาย เพราะเขารู้กันดีว่างานพวกนี้มันต้องใช้เวลามหาศาล แถมไม่สนุกมือเหมือนเวลาเขียนโค้ด จะมองว่าเป็นการอุทิศตัวเพื่อโลกอินเทอร์เน็ตก็ได้เหมือนกัน ไม่ใช่ว่าอยู่ดีๆ ก็จะเป็นกันได้ คุณต้องอยู่มานานจนเก๋า คนเขารู้จักกันทั้งบางเพราะทำมาหมดแล้ว 4 ข้อข้างบนน่ะ ในทางทฤษฎีแล้วเหล่าแฮกเกอร์นั้นไม่มีใครตั้งตัวเป็นใหญ่ แต่ก็มีหลายคนที่ถูกยกย่องให้อยู่แถวหน้าของวงการ เป็นเหมือนผู้อาวุโสประจำเผ่า เป็นผู้เชี่ยวชาญประวัติศาสตร์การแฮก และโฆษกตัวแทนกลุ่มในเวลาเดียวกัน ถ้าคุณแฮกมานานพอ วันนึงคุณอาจมีคนนิยมชมชอบถึงขั้นบูชาไม่รู้ตัว ภูมิใจได้แต่อย่าเหลิง เพราะแฮกเกอร์ทั้งหลายเกลียดนักพวกเก๋าแต่โม้เนี่ย ใครเผลอสั่งสอนรุ่นน้องมากๆ เข้าระวังจะตกกระป๋องไม่รู้ตัว แทนที่จะอวดอ้างวิชา น่าจะเป็นคนเก่งแต่ดีมีน้ำใจจนคนเขายกขึ้นหิ้งให้เองจะดีกว่า ที่สำคัญคือใครๆ เขาก็ชอบคนอ่อนน้อมถ่อมตนมารยาทงามด้วยกันทั้งนั้น Unix ก็คือระบบปฏิบัติการของอินเทอร์เน็ต ถึงคุณจะใช้เน็ตได้โดยไม่ต้องรู้ด้วยซ้ำว่า Unix มีตัวตนอยู่ แต่ถ้าไม่รู้จักแล้วคิดจะแฮกอินเทอร์เน็ตนี่ถือเป็นเรื่องคอขาดบาดตาย เพราะเหตุนี้เลยเรียกได้ว่าวัฒนธรรมการแฮกในปัจจุบันนั้นมี Unix เป็นจุดศูนย์กลาง Linux ที่แทบจะถอดแบบมาจาก Unix นั้นสามารถใช้งานควบคู่ไปกับ Microsoft Windows ได้ในเครื่องเดียว คุณดาวน์โหลด Linux ได้จากในเน็ต หรือจะขอความช่วยเหลือจากกลุ่มผู้ใช้ Linux ด้วยกันว่าต้องติดตั้งยังไง  วิธีชิมลางง่ายๆ คือ boot เครื่องจากสิ่งที่ชาว Linux ทั้งหลายเรียกกันว่า live CD หรือก็คือ distribution ที่ใช้งานได้เต็มที่จากแผ่น CD โดยไม่ต้องไปยุ่งเกี่ยวกับ hard disk ของคุณแต่อย่างใด จะได้พอรู้ว่ามันใช่อย่างที่คุณคิดไหม โดยไม่เสี่ยงคอมเจ๊งแต่อย่างใด นอกจาก Unix แล้วก็ยังมีระบบปฏิบัติการอื่นอีก แต่อยู่ในรูปแบบของ binary พูดง่ายๆ ว่าถ้าอ่านเขียนโค้ดไม่เป็นก็ปิ๋วไป เอาให้เห็นภาพกว่านั้นก็คือถ้าดันทุรังจะหัดแฮกด้วยคอมแบบ Microsoft Windows หรือระบบปิดอื่นๆ ก็เหมือนคุณอุตริจะเรียนเต้นรำทั้งที่ใส่เฝือกซะแข็งโป๊กทั้งตัวนั่นแหละ ใน Mac OS X ก็ใช้ Linux ได้เหมือนกัน แต่เพราะระบบเป็น open source แค่บางส่วน เพราะงั้นก็เตรียมเจอทางตันเป็นพักๆ ได้เลย แถมยังต้องคอยระวังไม่ให้เผลอชินกับโค้ดเฉพาะของ Apple จนเสียนิสัยอีกต่างหาก ถ้าเขียนโปรแกรมไม่เป็น ให้เริ่มจากการเรียน HyperText Mark-Up Language หรือ HTML ขั้นพื้นฐานก่อน และสำคัญสุดๆ ที่จะต้องฝึกฝนจนวิชาแก่กล้า เวลาเข้าเว็บไหนก็ตาม ทุกสิ่งทุกอย่างในสายตาคุณไม่ว่าจะเป็นรูปถ่าย ภาพประกอบ และองค์ประกอบที่รวมกันขึ้นเป็นเว็บนั้นต่างก็ถือกำเนิดเกิดมาจาก HTML ด้วยกันทั้งนั้น ขั้นแรกคือต้องสร้างหน้า home page แบบพื้นๆ ให้ได้ซะก่อน แล้วค่อยไต่เต้าจากตรงนั้น  พอเปิดเบราว์เซอร์แล้วให้มองหา source information ของหน้านั้นเพื่อเจาะ HTML มาดูเป็นตัวอย่าง โดยไปที่ Web Developer > Page Source ใน Firefox แล้วใช้เวลาขลุกอยู่กับโค้ดให้มากๆ คุณเขียน HTML ในโปรแกรม word processor ทั่วไปอย่าง Notepad หรือ Simple text ก็ได้ แล้วเซฟไฟล์เป็น "text only" จะได้เอาไปอัพโหลดขึ้นเบราว์เซอร์ให้ได้เห็นหน้าค่าตากันว่าออกมาเป็นยังไง  นอกจากนี้คุณต้องรู้จักฟอร์แมต tag ต่างๆ แล้วหัดแทนที่ tag พวกนั้นออกมาเป็นภาพสำเร็จจากในหัว "<" นั้นใช้เปิด tag ส่วน "/> นั้นใช้ปิดท้าย ส่วน "" นั้นใช้เปิดบรรทัดของโค้ดย่อหน้า เว็บของคุณจะออกมาหน้าตายังไงล้วนขึ้นอยู่กับ tag ที่คุณเลือกใช้ทั้งนั้น ไม่ว่าจะทำตัวเอียงตัวหนา ฟอร์แมตต่างๆ กระทั่งสีสันและอื่นๆ อีกมากมาย ถ้าใช้ HTML จนเชี่ยวชาญแล้ว คุณจะเข้าใจถ่องแท้ว่าอินเทอร์เน็ตนั้นทำงานยังไง ก่อนจะแต่งกลอนเป็นก็ต้องเรียนเขียนอ่าน ก่อนจะคิดแหกกฎก็ต้องเข้าใจทุกกฎระเบียบอย่างถ่องแท้เช่นกัน และถ้าฝันจะเป็นแฮกเกอร์กับใครเขาแต่รู้แค่ภาษาอังกฤษและไทยขั้นพื้นฐานละก็ คงจะต้องนอนฝันกันต่อไป  Python นี่แหละ "ภาษา" ที่คุณควรเริ่มเรียนรู้เป็นตัวแรก เพราะไม่ซับซ้อนจนเกินไป เป็นระบบระเบียบเข้าใจง่าย เหมาะสุดๆ สำหรับมือใหม่หัดเรียน แต่ถึงจะพูดแบบนั้น ภาษานี้ก็ไม่ใช่เล่นๆ นะ ถือว่าทั้งทรงพลังและยืดหยุ่น รองรับโปรเจ็คต์ใหญ่ๆ ได้สบาย ส่วน Java นั้นเป็นภาษาทางเลือก แต่ก็ไม่ค่อยดึงดูดใจให้ใช้เป็นภาษาแรกสำหรับมือใหม่หัดเขียนโค้ดสักเท่าไหร่  ถ้าคิดดีแล้วว่าอยากจะเขียนโค้ดแบบจริงจัง ก็ต้องเรียนภาษา C ซึ่งเป็น core language หรือภาษาหลักของ Unix โดยด่วน ส่วนภาษา C++ นั้นเป็นญาติใกล้ชิดสนิทกันกับภาษา C ถ้ารู้ตัวใดตัวหนึ่งแล้ว จะเรียนอีกภาษาก็ไม่มีปัญหาอะไรเลย ภาษา C นั้นใช้จัดการทรัพยากรต่างๆ ภายในเครื่องได้เป็นอย่างดี แต่คุณจะมาเสียเวลามหาศาลเอาตอน debug นี่แหละ เพราะแบบนี้คนเขาถึงไม่ค่อยนิยมกัน เว้นแต่เรื่องการทำงานอย่างเปี่ยมประสิทธิภาพของคอมจะเป็นเรื่องใหญ่สำหรับคุณจริงๆ เราแนะนำให้ใช้แพลตฟอร์มเริ่มต้นอย่าง Backtrack 5 R3, Kali หรือ Ubuntu 12.04LTS ตอนนี้พอมีทักษะเบื้องต้นที่จำเป็นแล้ว ก็ถึงเวลาใช้สมองซีกขวากันแล้ว แฮกเกอร์เหมือนเป็นทั้งศิลปิน นักปรัชญา และวิศวกรในคนเดียว เพราะเชื่อในอิสรภาพและความรับผิดชอบร่วมกัน มองว่าโลกนี้เต็มไปด้วยปัญหาน่าแก้เต็มไปหมด แฮกเกอร์จะสุขสุดๆ ก็ต่อเมื่อได้แก้ปัญหา ลับคมทักษะ และประลองปัญญา  นอกจากการแฮกแล้วแฮกเกอร์นั้นมีความสนใจที่หลากหลาย ทั้งด้านวัฒนธรรมและวิชาการ เป็นประเภทที่ได้แฮกแล้วสนุกสุดเหวี่ยงเหมือนเล่นเกม แต่นอกเวลาก็จริงจังกับการเล่นซะยังกับเป็นงานประจำ พูดง่ายๆ คือสำหรับแฮกเกอร์แล้ว ไม่มีเส้นแบ่งระหว่างคำว่า "เล่น" "ทำงาน" "วิทย์" และ "ศิลป์" เรียกได้ว่าผสมผสานกลายเป็นการละเล่นเชิงสร้างสรรค์ขั้นสุดดีๆ นี่เอง แฮกเกอร์น่ะส่วนใหญ่แฟน Sci-Fi ตัวยงกันทั้งนั้น ลองแวะเวียนไปตามงาน Sci-Fi convention ดูบ้าง เป็นแหล่งรวมแฮกเกอร์ทั้งมือใหม่ มือกลาง มือเก๋าเลยล่ะ จะลองฝึกพวกศิลปะป้องกันตัวด้วยก็ดี เพราะได้ฝึกสมาธิไปในตัว เวลาแฮกจะได้ไม่วอกแวกง่ายๆ ไงล่ะ ให้เลือกศิลปะป้องกันตัวแบบที่เอื้อต่อการเป็นแฮกเกอร์ อย่างพวกเน้นฝึกสมาธิ สติ ขันติ อะไรพวกนี้ ไม่ใช่เน้นพวกใช้แรง ฝึกความคล่องตัว หรือมาแนวอึดถึกทนอะไรแบบนั้น Tai Chi หรือ "ไทเก็ก" นี่แหละเหมาะสุดๆ ไปเลย ปัญหาไหนๆ ก็ควรจะแก้แบบม้วนเดียวจบ คิดซะว่าเป็นเหมือนชุมชนที่มีแฮกเกอร์เป็นสมาชิกคนสำคัญ แฮกเกอร์เชื่อว่าการแชร์ข้อมูลกันเป็นเรื่องของความรับผิดชอบด้านศีลธรรม ถ้าแก้ปัญหาอะไรได้ก็ควรจะแชร์วิธีให้รู้ทั่วกัน คนอื่นเขาจะได้ไม่ประสบปัญหาแบบเดียวกันอีก  เราไม่ได้บังคับให้คุณต้องแชร์ทุกผลงานที่คุณสู้อุตส่าห์สร้างสรรค์ แต่รู้ไว้ใช่ว่า แฮกเกอร์ที่ทำแบบนั้นนั่นแหละ ที่จะเป็นที่ยอมรับในหมู่แฮกเกอร์ด้วยกัน ถ้าขายข้อมูลจนพอเลี้ยงตัว มีบ้านช่อง และคอมพิวเตอร์เจ๋งๆ อย่างที่ฝันแล้ว จะต้องการอะไรไปมากกว่านี้อีกล่ะ ขยันอ่านงานเก่าๆ แต่เก๋าอย่าง "Jargon File" หรือ "Hacker Manifesto" โดย The Mentor ถ้าพูดกันด้านเทคโนโลยีแล้วอาจมีล้าหลังไปบ้าง แต่แง่คิดและจิตวิญญาณความเป็นแฮกเกอร์นี่ยังเต็มร้อย ศัตรูที่แท้จริงของแฮกเกอร์คือความเบื่อหน่าย ซ้ำซากจำเจ และผู้มีอำนาจที่ปกปิดและบิดเบือนข้อมูลที่แท้จริง ส่วนงานไหนที่ซ้ำจำเจก็ทำเอาแฮกเกอร์ไปไม่เป็นได้เหมือนกัน คิดจะแฮกเป็นชีวิตจิตใจ ต้องลืมไปซะ ไอ้การทำงานและการเป็นเจ้าข้าวเจ้าของแบบ "คนทั่วไป" เพราะเส้นทางนี้มีแต่ต้องต่อสู้เพื่อความเท่าเทียมและเพื่อแบ่งปันความรู้ให้ทั่วถึงกัน ใครๆ ก็สิงอยู่ใน Reddit ใช้ user name แบบพยายามจะ cyberpunk แล้วทำตัวเป็นแฮกเกอร์ได้ แต่โชคดีที่โลกอินเทอร์เน็ตยังมีตา สุดท้ายคนมีความสามารถก็เหนือกว่าพวกอีโก้ท่าดีทีเหลวเสมอ ขอให้อย่าท้อ หมั่นฝึกมือไว้ไม่ใช่ฝึกสร้างภาพ คนเขาจะได้ยกย่องความสามารถ ไม่ใช่ดีแต่ทำตัวเป็นแฮกเกอร์แบบผิวเผินเพราะจำมาจาก "ในหนัง" มากไป
เขียนโปรแกรมแบบ open-source. ช่วยคนอื่นทดสอบและ debug โปรแกรมแบบ open-source ของเขาบ้าง. ข้อมูลไหนน่าสนใจ แชร์ด่วน. ช่วยค้ำจุนโครงสร้างสังคมนักแฮก. เป็นที่ยึดเหนี่ยวจิตใจและไอดอลของเหล่าแฮกเกอร์. หัดใช้ Unix. ต้องเขียน HTML ได้. ภาษาที่ใช้เขียนโปรแกรมนี่แหละสำคัญ. สร้างสรรค์หน่อย. รักการแก้ปัญหาเป็นชีวิตจิตใจ. รู้เท่าทันและยืนหยัดต้านอำนาจอันไม่ชอบธรรม. พัฒนาตัวเองอยู่เสมอ.
https://www.wikihow.com/Become-a-Hacker https://www.wikihow.com/Become-a-Hacker https://www.wikihow.com/Become-a-Hacker
Hacking Well Learning Fundamentals Adopting Hacking Attitudes